पाएं अपने शहर की ताज़ा ख़बरें और फ्री ई-पेपरडाउनलोड करें
यह भी एक अद्भुत संजोग था। क्योंकि, मिथिला के रत्न का परिचय कराने के लिए भारत के राष्ट्रपति डॉ. एपीजे अब्दुल कलाम को आगे आना पड़ा। उसके बाद से ही मिथिला के लोगों को तेजस उड़ाने वाले वैज्ञानिक डॉ. मानस बिहारी वर्मा के प्रति मिथिला के लोगों का जो आस्था जोड़ा वह अंतिम समय तक कायम रहा। बात 30 दिसंबर 2005 की है। एलएन मिथिला यूनिवर्सिटी में दीक्षांत भाषण देने के लिए राष्ट्रपति डॉ. एपीजे अब्दुल कलाम ने निमंत्रण स्वीकार कर लिया था। ततकलीन वीसी प्रो. राजमणि प्रसाद सिन्हा ने बताया कि इस बीच राष्ट्रपति भवन से जिला प्रशासन एवं विश्वविद्यालय प्रशासन को पत्र दीक्षांत समारोह में इसी तरह से खोजकर डॉ. मानस बिहारी वर्मा को मौजूद रखा जाए। इसके बाद से उनकी खोज शुरू हुई।
उस समय डॉ. वर्मा अपने गांव में छोटे-छोटे बच्चों को पढ़ाया करते थे। जिला व यूनिवर्सिटी प्रशासन ने दीक्षांत समारोह के लिए विशेष रूप से उन्हें आमंत्रित किया। राष्ट्रपति डॉ. कलाम की व्यक्तिगत इच्छा समझकर उन्होंने उसेे स्वीकार किया। उस समय विश्वविद्यालय में विकास पदाधिकारी के रूप मेंं काम कर रहे डॉ. नेहाल अहमद ने कहा कि राष्ट्रपति डॉ. कलाम ने अपने 26 मिनट के कार्यक्रम में सात बार डॉ. मानस बिहारी वर्मा का नाम लेते हुए इनके कार्यों की सराहना की। बाद में राष्ट्रपति से अलग से कमरे में बातचीत भी हुई।
राष्ट्रपति डॉ. कलाम को उसी दिन महिला प्रौद्योगिकी संस्थान यानी डब्ल्यूआईटी के भवन का शिलान्यास भी किया। इसके बाद विश्वविद्यालय प्रशासन का ध्यान डॉ. वर्मा उन्हेंं डब्ल्यूआईटी का पहला डायरेक्टर बनाया गया। डॉ. वर्मा ने 9 फरवरी 2006 को पदभार ग्रहण किया। लेकिन, साल पूरा होने से कुछ दिन पहले ही 5 फरवरी 2007 को अपना इस्तीफा सौंप कर फिर से समाज कल्याण के कार्य में जुट गए। उन्होंने मोबाइल लेबोरेट्री के माध्यम से मिथिला के गांव-गांव में जाकर बच्चों को विज्ञान के प्रति आकर्षित किया।
सोमवार की रात 8.30 बजे खाना आए, 9 बजे सोने के लिए चले गए, रात 11.30 बजे हो गया निधन
पिछले डेढ़ साल से मानस बिहारी वर्मा के साथ शिष्य के रूप में रहने वाले राजा कुमार कर्ण ने कहा कि वैक्सीन लेने के बाद तीन लोग बहुत कमजोर हो गए। सोमवार को दिन के दो बजे उन्होंने बताया कि बहुत कमजोरी लग रही है। भाप दो। उन्हें पानी गरम कर दिया गया। रात 8.30 बजे उन्होंने खाना खाया। रात के 9 बजे स्वयं मच्छरदानी लगाए और सोने के लिए चले गए। हम लोग भी सो गए। 11 बजे वे उठे और बल्ब जलाए और कुर्सी पर बैठ गए। मेरी नींद खुली तो उनसे पूछा कि क्या हो रहा है। उन्होंने कहा कि तबीयत बहुत खराब लग रही है। पानी गरम करके दो। पानी पीने के आधा घंटा के बाद ही उनका निधन हो गया। डॉक्टर ने मृत घोषित कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn